cs en en es cy cy cy en id en ceb cy cy gn fr cy es cy cy cy cy cy cy cy cy cy cy cy en cy ca en kw ru fa gn fr pl ca fr en cy cy cy cy ro ca es en af en en
Advanced features of this website require that you enable JavaScript in your browser. Thank you!
Menter Cymunedol sy'n cynnig llety hyblyg i unigolion, cyplau, teuluoedd a grwpiau yng nghanol tref Caernarfon.
Y llety delfrydol i ganfod y gorau o Gaernarfon fel y dre Cymreiciaf yn y byd.
Y bwriad yw darparu llety yng nghanol tref Caernarfon i dwristiaid a chyd-Gymry i gael profiad o dreftadaeth, diwylliant a natur ieithyddol Caernarfon. Bydd amrywiaeth o opsiynau llety o fewn yr adeilad y gellir ei addasu ar gyfer grwpiau o ymwelwyr, gan gynnig naws boutique a gwasanaeth personol am bris rhesymol.
Mae’r syniadau cychwynol ynghylch gofodau ar lawr gwaelod yr adeilad yn cynnwys: cegin ar gyfer lletwyr, gofod i’w rentu i siop fwyd/deli, gofod aml-ddefnydd, gofod cymdeithasol.
Mae Caernarfon yn dref arbennig oherwydd dyma’r dref Gymreiciaf yn y byd. Yn wyneb sefyllfa fregys y Gymraeg credwn fod angen i’n cyd-Gymry brofi fod cadarnleoedd i’r iaith Gymraeg lle siaredir y Gymraeg o ddydd i ddydd, ac yn ei dro bydd hyn yn cynyddu balchder pobl Caernarfon yn y Gymraeg a’r angen i’w dathlu a pharhau i’w throsglwyddo i’n plant. Bwriad y llety felly yw darparu llety ar gyfer teuluoedd, plant, pobl ifanc ac ymwelwyr o fannau eraill yng Nghymru i brofi natur ieithyddol y dref. Byddwn yn ymwybodol hefyd o’n cyd-destun Ewropeaidd a rhyngwladol ac felly mae’r prosiect yn ffordd o ddathlu ein hetifeddiaeth diwylliannol a ieithyddol.
(Yn ystod Eisteddfod yr Urdd 2012 yn Nyffryn Nantlle dywedodd prif weithredwraig yr Urdd Efa Gruffudd Jones: ‘Ar ôl treulio penwythnos yng Nghaernarfon, dw i’n teimlo y dylai pob disgybl sy’n derbyn addysg Gymraeg gael treulio amser yno hefyd, er mwyn iddyn nhw gael y profiad o weld mai iaith fyw ydi’r Gymraeg.’)
Y norm yn ein cymdeithas ni yw gweld dibyniaeth ar arian cyhoeddus a busnesau mewnblyg er elw. Os ydym yn credu mewn creu Cymru blaengar a theg credwn fod rhaid troi hyn ar ei ben a chreu model sy’n annibynnol o arian cyhoeddus ac yn gydweithredol yn y modd y gweithiwn. Byddwn yn defnyddio cynnyrch a llafur lleol ym mhob dim a wnawn. Nod hyn oll yw datblygu tref Caernarfon yn economaidd ac yn ddiwylliannol.
Model Busnes: Menter Gydweithredol, Gymunedol
Yn ysbryd yr egwyddorion uchod bwriadwn dewis model menter gydweithredol/gymunedol. Credwn fod angen cynnig cyfle i gynifer o bobl â phosib i fod yn rhan o’r fenter ac i deimlo perchnogaeth dros y fenter.
Mae’r adeilad dan sylw ar Stryd y Plas Caernarfon. Yn ysbryd cydweithredol y prosiect, gobeithir bydd modd cydweithio’n agos â busnesau eraill y stryd.
Swm i Fuddsoddi £ 250.00 500.00 1000.00
Leave this field empty if you're human:
Using Tiny Framework • Log in